Десислав Начков
Пожелание

chitanka.info

Не припомняй цветните неща,

миналото твое украсили!

Не докосвай струната една,

вплела спомена за дните мили!

Не отваряй свидната врата,

гдето подминавал си с години!

Не бери последните цветя,

призори в домашната градина!

Не кълни се в стари божества,

някога от тебе обругавани!

Не рисувай със една боя,

по платната, вече изоставени!

Посети невиждани места

във душата — още недокоснати,

и опитай свежите вина

на мечтите свои — омагьосани.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.